เรื่องร้องเรียน (ถนน) วันที่ 2023-01-09 01:44:57 — แขวงเสาชิงช้า เขตพระนคร กรุงเทพมหานคร
ตลอดเส้นทางหน้าตึกแถวริมถนนศิริพงษ์ ตั้งแต่แยกที่ตัดกับถนนข้างวัดราชนัดดาไปจนถึงแยกที่ตัดกับถนนบำรุงเมือง ทุกวันมีผู้นำกรวย เก้าอี้ และสิ่งของอื่นๆ มาวางไว้ริมถนนหน้าตึกแถว เพื่อกันที่จอดรถ ซึ่งบริเวณดังกล่าวเป็นถนนสาธารณะ ที่ประชาชนใช้ร่วมกัน ไม่ใช่ที่ส่วนบุคคล ไม่ว่าผู้ใดไม่มีสิทธิ์นำสิ่งของมาขวางเพื่อจองที่จอดรถ
ที่น่าสังเกตคือ บริเวณดังกล่าวอยู่ข้างศาลากรุงเทพมหานคร และอยู่ใกล้กับสถานีตำรวจ แต่ยังมีการปล่อยให้มีเหตุการณ์เช่นนี้มาเป็นเวลานาน จนถึงปัจจุบัน ไม่มีเจ้าหน้าที่เทศกิจหรือตำรวจมาดำเนินการ